Debarsko jezero

Debarsko jezero (makedonski: Дебарско езеро) je umjetno jezero u zapadnom dijelu Republike Makedonije, na rijeci Crni Drim, u blizini grada Debra. U periodu 1966 - 1968.g. podignuta je brana (102 m. visine) kod grada Debra, i stvoreno novo umjetno jezero. Ono je najbogatije vodom od svih umjetnih akomulacija u Makedoniji. Jezero ima 520 milijuna m3 vode, od njega se voda pomoćnim tunelima vodi do hidrocentrale Špilje.